અમદાવાદ: આજે શરૂઆતે શેરબજાર ઊંચા ગેપથી ખૂલ્યું હતું. વૈશ્વિક શેરબજારના સપોર્ટે તથા વિદેશી અને સ્થાનિક ફંડની લેવાલીના પગલે શેરબજારમાં સુધારાની ચાલ નોંધાઈ હતી. બીએસઈ સેન્સેક્સ ૧૨૯ પોઈન્ટના સુધારે ૩૧,૭૧૭ જ્યારે એનએસઈ નિફ્ટી ૪૪ પોઈન્ટના સુધારે ૯૯૩૨ પોઈન્ટની સપાટીએ ટ્રેડિંગમાં જોવા મળી હતી. મિડકેપ અને સ્મોલકેપ સેક્ટરના શેરમાં આગેકૂચ જારી રહી હતી. ‌મિડકેપ સેક્ટરમાં ૦.૭ ટકા જ્યારે સ્મોલકેપ સેક્ટરમાં ૦.૮ ટકાનો ઉછાળો નોંધાયો હતો.